CELEX: 62014FN0137
Language: da
Date: 2014-12-08 00:00:00
Title: Sag F-137/14: Sag anlagt den 8. december 2014 — ZZ mod Kommissionen

2.2.2015   
            
            
               DA
            
            
               Den Europæiske Unions Tidende
            
            
               C 34/54
            
         Sag anlagt den 8. december 2014 — ZZ mod Kommissionen
   (Sag F-137/14)
   (2015/C 034/67)
   Processprog: tysk
   
      Parter
   
   
      Sagsøger: ZZ (ved advokat H. Tettenborn)
   
      Sagsøgt: Kommissionen
   
      Søgsmålets genstand og beskrivelse af tvisten
   
   Påstand om annullation af afgørelsen truffet den 29. januar 2014 af Tjenesten for EU’s Optræden Udadtil (EEAS) om at opsige sagsøgerens tidsubegrænsede kontrakt og påstand om erstatning for den økonomiske og ikke-økonomiske skade, denne har lidt.
   
      Sagsøgerens påstande
   
   
               —
            
            
               EEAS’ afgørelse, der blev meddelt sagsøgeren ved skrivelse af 29. januar 2014, hvorefter sagsøgerens ansættelse blev bragt til ophør den 31. august 2014 ved midnat efter udløbet af en syvmåneders opsigelsesfrist, annulleres.
            
         
               —
            
            
               EEAS tilpligtes at betale ZZ en passende erstatning, der fastsættes efter Personalerettens skøn, for den økonomiske og ikke-økonomiske skade, som ZZ har lidt som følge af den i den første påstand nævnte afgørelse truffet af EEAS.
            
         
               —
            
            
               EEAS tilpligtes fuldt ud at kompensere sagsøgeren for det økonomiske tab, denne har lidt, herunder ved betaling af al udestående løn og alle andre udgifter, som sagsøgeren har haft i forbindelse med EEAS’ retsstridige adfærd (med fradrag af modtaget arbejdsløshedsunderstøttelse og arbejdsindkomst).
               Subsidiært, for det tilfælde, at sagsøgeren af retlige eller faktiske grunde ikke genansættes i tjenesten og/eller fortsat beskæftiges under de hidtidige betingelser, tilpligtes EEAS at betale sagsøgeren erstatning for det økonomiske tab, denne har lidt som følge af hans ansættelses retsstridige ophør, beregnet som forskellen mellem den forventede, faktiske indkomst og den indkomst, som sagsøgeren ville have oppebåret, såfremt ansættelseskontrakten fortsat var gældende, under hensyn til pensionsydelser og andre rettigheder.
            
         
               —
            
            
               EEAS tilpligtes at betale sagens omkostninger.